ספרי הא"ח זכו לפופולריות רבה. רוב ספריו זכו למספר מהדורות חדשות ובפרט ספרי הסגולות. הנפח הגדול של ספרי הא"ח העוסקים במאגיה מציב אותו כמקור בעל חשיבות רבה לספרות המאגית שנכתבה אחריו. זמן רב הא"ח כילה בהתחקות אחר כתבי יד מאגיים בספריות רבות בעולם ובאוספים פרטיים. מתוכם הדפיס מרשמים רבים, אשר ראו אור לראשונה בספריו. לדוגמה: "גורלות" ו"שאלות חלום". על כן גרשם שלום כינה אותו: "החובב של כל 'החכמות הרשומות' והנסתרות". עיון בספרי הסגולות, שיצאו לאור אחר מותו של הא"ח, מראה כי כתביו היוו עבורם מקור חשוב. במידה זו או אחרת, הוא ניצב כחוליה מקשרת בין הכתיבה המאגית שנשתמרה בכתבי יד הנמצאים בספריות ואוספים פרטיים לבין הספרות המאגית שנכתבה אחריו וראתה אור בדפוס לאורך השנים עד ימינו.
ספריו.
כתב ספרים רבים, והמפורסמים שבהם הם סידורי הבתים, אותם הדפיס כהשלמת מלאכתו של רבי יהודה שמואל אשכנזי, מחבר סידורים בית עובד (סדור) ובית מנוחה:
בנוסף, חיבר את הספרים: אביעה חידות - סגולות יקרות, אורח ישרים, אחיטוב - דרושים, אחי יפת - רפואה, אחי נועם, אחי סמך, אחי עזר, פירוש התנ"ך, גבר ישראל, גר הייתי, גשמי רצון (תפלות לעצירת גשמים), דבק מאח, האח נפשנו, ואכלת ושבעת, וידעת היום, זכאי באמירתו, זכר עשה, חלב ודבש, ימלט נפשו, כופר נפשו, לדרש אלהים, מעלות טובות, נפלאים מעשיך, סיעתא דשמיא, עדת לאומים, שובו וחיו, דינא דמלכותא
ממשלת סלובניה
ממשלת הרפובליקה של סלובניה (בסלובנית: Vlada Republike Slovenije) היא הרשות מבצעת בסלובניה הפועלת מתוקף החוקה וחוקיה סלובניה. זוהי גם הרשות המינהלית הגבוהה ביותר בסלובניה.
הממשלה מבצעת את מדיניות הפנים והחוץ של המדינה, הנקבעת על ידי האספה הלאומית. הממשלה מנחה ומתאמת את עבודת מוסדות השלטון.
התפקידים הבאים מיוחסים לממשלה:
ראש הממשלה שכיהן הכי הרבה זמן עד כה היה יאנז דרנובשק שכיהן במשך 10 שנים ו-45 יום (3,695 יום) בשנים 1992–2002, ואחריו יאנז יאנשה שכיהן במשך 5 שנים ו-28 יום (2,584 יום). הקדנציה הקצרה ביותר היא של אנדריי באג'וק, שהיה בתפקיד כ-176 יום. אלנקה ברטושק היא האישה הראשונה היחידה שכיהנה בתפקיד.
מונטי וילקינסון
רוברט מ. "מונטי" וילקינסון (באנגלית: Robert M. "Monty" Wilkinson) הוא משפטן אמריקאי, שכיהן כתובע הכללי של ארצות הברית בפועל. וילקינסון כיהן במקביל כסגן עוזר התובע הכללי לענייני משאבי אנוש במחלקת המשפטים של ארצות הברית. לאחר שהושבע לנשיאות, נשיא ארצות הברית ג'ו ביידן חתם על צו נשיאותי שהציב את וילקינסון בראשות מחלקת המשפטים באופן ארעי עד שאושר מינויו של מריק גרלנד לתובע הכללי.
ביוגרפיה.
בשנת 1979 נרשם וילקינסון אל דארטמות' קולג', וב-1983 השלים לימודי תואר ראשון בלימודים אמריקאיים. ב-1988 סיים את לימודיו באוניברסיטת ג'ורג'טאון. ב-1989 כיהן וילקינסון כעוזרו המשפטי של אריק הולדר, שופט בערכאה העליונה של מחוז קולומביה. אחר כך, בשנת 1990, הצטרף אל מחלקת המשפטים של ארצות הברית כתובע פלילי, ולאחר מכן עבד כיועץ מיוחד וכדדובר התובע הפדרלי בוושינגטון הבירה. ב-1997 החל את תפקידו כסגן-עמית של התובע הכללי של ארצות הברית, תחת ג'נט רינו.
וילקינסון עבד בסוכנות לפיקוח על עבריינים ושירות בתי המשפט (CSOSA), במשרד התובע הפדרלי של מחוז קולומביה ובמשרד עורכי הדין "טרוטמן סנדרס" שבאטלנטה בג'ורג'יה, בטרם מונה לסגן ראש הסגל של התובע הכללי בשנת 2009. כעבור שנתיים, ב-2011, מונה וילקינסון לסגן מנהל ראשי ולראש מטה במשרד הביצועי של התובעים הפדרליים בארצות הברית, ולמנהל המשרד המתנה ב-2014. בשנת 2017 מונה ליועץ בכיר בלשכת עוזר התובע הכללי לענייני מִנהל, ובמאי 2019 מונה לסגן עוזר התובע הכללי לענייני משאבי אנוש ומנהל.
בשנת 2021, במהלך תום כהונתו של הנשיא דונלד טראמפ, דיווחו העיתונים "וול סטריט ג'ורנל", "הניו יורק טיימס" ו"וושינגטון פוסט" כי וילקינסון צפוי למלא באופן ארעי את תפקיד התובע הכללי של ארצות הברית מיד לאחר ההשבעה של ג'ו ביידן לנשיאות ארצות הברית. הוא החל רשמית את כהונתו כתובע הכללי בפועל כאשר הנשיא ג'ו ביידן חתם על צו נשיאותי דרכו מינה את וילקינסון לתפקיד ב-20 בינואר 2021. ב-10 במרץ תמה כהונתו כתובע הכללי בפועל עם אישור מינויו של גרלנד בידי הסנאט.
בממשל ביידן מנהל וילקינסון את המשרד הביצועי לתובעים הפדרליים של ארצות הברית.
נשיא אוגנדה
נשיא הרפובליקה של אוגנדה הוא ראש המדינה וראש הממשלה באוגנדה. הנשיא הוא המפקד הראשי של כוח ההגנה העממי של אוגנדה . הנשיא נבחר במערכת בחירות כול חמש שנים.
יוורי מוסווני המכהן עלה לשלטון בשנת 1986 והוא הנשיא ששולט הכי הרבה זמן באוגנדה, לפניו שלט אידי אמין ששלט בין השנים 1971–1979.
ב-2005 הוסרה המגבלה שהגבילה את מספר הכהונות בהן ניתן לרוץ לנשיאות, ובשנת 2017 הוכרז גם על הסרת מגבלת הגיל שהייתה אז 75.
קרחון וטרינו
קרחון וטרינו (באנגלית: Vetrino Glacier; בבולגרית: ледник Ветрино) הוא קרחון באי סמית', באיי שטלנד הדרומיים, שבסמוך לאנטארקטיקה.
אורכו של הקרחון 3.2 קילומטרים.
הקרחון מנקז את המדרונות הצפון-מערביים של רכס אימאון, מצפון לפסגת דרינוב, מצפון מערב לאוכף קוסטנץ וממערב להר פסגה.
קרחון וטרינו ממוקם דרומית-מערבית לקרחון דאלגופול; וצפונית-מערבית לקרחון צ'ופרנה.
הקרחון זורם לצפון-מערב ונשפך אל מעבר דרייק, קודם לשפכו הקרחון מתפצל לשתי זרועות - ונשפך אל הים הן צפונית-מזרחית והן דרומית לנקודת גרגורי.
היסטוריה.
גילוי ומיפוי הקרחון.
הקרחון מופה לראשונה על ידי סוקרים בולגריים בשנת 2009.
מקור השם.
הקרחון נקרא על שם הכפר וטרינו שבצפון-מזרח בולגריה.
פרנל וויטאקר
פרנל וויטאקר (באנגלית: Pernell Whitaker; ) היה מתאגרף אמריקאי מקצועני, שהתחרה בין השנים 1984–2001, ובהמשך עבד כמאמן אגרוף.
וויטאקר נולד בנורפוק והחל להתאמן באגרוף בגיל 9.
וויטאקר היה אלוף העולם בארבע קטגוריות משקל: קל, מעורב קל, מעורב וקל בינוני. בנוסף היה אלוף העולם הבלתי מעורער במשקל קל ואלוף אולימפי מ-1984 באותו משקל. בשנת 1989, וויטאקר נבחר ללוחם השנה על ידי מגזין הזירה ואיגוד סופרי האגרוף באמריקה.
וויטאקר היה אחד ממתאגרפי ההגנה הטובים בכל הזמנים. ב-2002 מגזין הזירה מיקם את וויטאקר במקום העשירי ברשימת "100 המתאגרפים הגדולים ביותר ב-80 השנים האחרונות". בשנת 2006 הוכנס וויטאקר להיכל התהילה הבינלאומי לאגרוף.
דיסקוגרפיית הסינגלים של טיילור סוויפט
הזמרת-היוצרת האמריקאית טיילור סוויפט הוציאה 53 סינגלים ו-36 סינגלים שיווקיים, תוך שהשתתפה בשמונה שירים כאמנית אורחת. את סינגל הבכורה שלה "Tim McGraw", הוציאה ב-19 ביוני 2006. הוא זכה להצלחה מסחרית רבה, כאשר שהה 20 שבועות במצעד הבילבורד הוט 100, ו-32 שבועות במצעד שירי הקאנטרי. איגוד תעשיית ההקלטות האמריקאי העניק לסינגל את תואר הפלטינה הכפולה, על מכירות של למעלה משני מיליון עותקים במדינה, מה שהופך אותו לאחד מסינגלי הבכורה הנמכרים ביותר בעשור הראשון של המאה ה-21. הסינגל השני שלה "Teardrops on My Guitar" יצא לאור בשנת 2007 ונמכר בלמעלה מ-5.3 מיליון עותקים ברחבי העולם. "Our Song" הפך לשיר הראשון של סוויפט שהגיע לראש מצעד שירי הקאנטרי, ושהה במיקום זה במשך שישה שבועות רצופים, וכן קיבל את תואר הפלטינה המשולשת על ידי איגוד תעשיית ההקלטות האמריקאי. הסינגל המוביל מ-"Fearless" "Love Story", זכה להצלחה חסרת תקדים בכל רחבי העולם, ונחשב עד היום לאחד מן השירים הנמכרים ביותר בכל הזמנים כאשר נמכר בכלמעלה מ-23.7 מיליון עותקים ברחבי העולם. איגוד תעשיית ההקלטות האמריקאי העניק לו את תואר הפלטינה המתומנת, על מכירות של למעלה מ-8 מיליון עותקים במדינה. הסינגל השני "White Horse" נחשב לאחד משירי הקאנטרי הנמכרים ביותר שיצאו בשנת 2008. הסינגל השלישי "You Belong with Me" זכה להצלחה רבה בעולם, כאשר נמכר בלמעלה מ-14.5 מיליון עותקים. בשנת 2010, הוציאה את "Today Was a Fairytale"; שיר הנושא של "יום האהבה". השיר זכה להצלחה חסרת תקדים כאשר הפך לשיר הנשי הראשון בהיסטוריית מצעד קנדה הוט 100, שהצליח להגיע בשבוע בכורתו למקום הראשון.
הסינגל המוביל "Mine" מאלבומה השני "Speak Now", נמכר בלמעלה מ-6.2 מיליון עותקים ברחבי העולם. הסינגל השלישי "Mean" התברג במקום השני במצעד השירים הדיגיטליים, עם כ-163,000 הורדות. הוא הגיע למקום ה-11 במצעד הבילבורד הוט 100, מה שהפך את סוויפט לאמן הראשון עם שלוש הכניסות החזקות ביותר של שירים למצעד בשלושה שבועות רצופים. לאחר יציאתו כסינגל, הוא הגיע למקום השני במצעד שירי הקאנטרי, מה שהפך את סוויפט לאישה השנייה בהיסטוריה שמתחילה את הקריירה עם 13 שירים שהגיעו לעשרת הגדולים במצעד, יחד עם קארי אנדרווד. באוגוסט 2011 חצה השיר את רף מיליון העותקים, והיה לשיר ה-13 של סוויפט שעושה זאת – יותר מכל אמן קאנטרי אחר בהיסטוריה דיגיטלית.